text: Tønder forsøgte at charmere i dag
  19 september 2011 kl. 16.10
  Tønder kommune inviterede i dag akademikere på charmetur til byen. Formålet var at få lokale virksomheder til at mødes med arbejdskraft udefra.
  I alt 60 akademikere fra det meste af landet tog bussen til match-dag i Tønder.
  Virksomheder og uddannelsesinstitutioner viste sig frem - hvorefter de potentielle Tønder-borgere var inviteret på besøg på rådhuset, for at møde både borgmester og tilflyttere, der kunne fortælle om, hvordan det er at bo i kommunen.
  